KX ผนึก “อุ๊คบี” ดันครีเอเตอร์บุกโลกศิลปะดิจิทัล
KASIKORN X ผนึกกำลังกับ Ookbee ร่วมผลักดัน ครีเอเตอร์ จากแพลตฟอร์ม UGC บุกโลกศิลปะดิจิทัล 
KASIKORN X ผนึกกำลังกับ Ookbee ร่วมผลักดัน ครีเอเตอร์ จากแพลตฟอร์ม UGC บุกโลกศิลปะดิจิทัล
28 มี.ค. 2565

นายธนะเมศฐ์ อาริยวัฒน์ Head of Venture Builder บริษัท KASIKORN X จำกัด หรือ KX และ นายณัฐวุฒิ พึงเจริญพงศ์ ประธานเจ้าหน้าที่บริหาร บริษัท อุ๊คบี จํากัด หรือ Ookbee ผู้นำด้านแพลตฟอร์ม User Generated Content (UGC) ในประเทศไทยและเอเชียตะวันออกเฉียงใต้ ประกาศความร่วมมือเชิงกลยุทธ์ เพื่อสนับสนุนและผลักดัน ครีเอเตอร์ ศิลปิน นักเขียน นักดนตรี บนแพลตฟอร์มในเครือ Ookbee เช่น Joylada, Tunwalai, Fungjai และอีกมากมาย เข้าสู่โลกของ NFT (Non-Fungible Token) และ Metaverse ด้วย Coral ผู้นำด้านแพลตฟอร์ม NFT ในประเทศไทย
โดยมีเป้าหมายสนับสนุน Creator 200,000 คน ให้สามารถทำงานสร้างสรรค์ผลงานศิลปะดิจิทัล NFT ที่หลากหลาย เปิดโอกาสในการสร้างรายได้แบบใหม่ เพื่อสร้าง Sustainable Economy ให้แก่ Content Creator และฐานแฟนคลับ รวมถึงผู้ติดตามบนแพลตฟอร์มของ Ookbee  ที่มีมากกว่า 10 ล้านคน ด้วยประสบการณ์การซื้อขาย Coral ที่ง่ายและสะดวก